***Predlagatelj: Faza: PREDLOG***

***KOMISIJA ZA MANDATNA VPRAŠANJA,***

***VOLITVE IN IMENOVANJA***

*Svet Mestne občine Velenje je na podlagi 32. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC in 127/06 - ZJZP), 5. člena Odloka o ustanovitvi Javnega zavoda Zdravstveni dom Velenje (Uradni vestnik MO Velenje, št. 3/16 – uradno prečiščeno besedilo, 26/17 in 10/18) in 24. člena Statuta Mestne občine Velenje (UPB-1, Uradni vestnik MO Velenje, št. 1/16 – uradno prečiščeno besedilo in št. 17/2019) na \_\_\_\_\_\_ seji, dne \_\_\_\_\_\_\_\_\_ sprejel*

***S K L E P***

***o soglasju k imenovanju direktorja javnega zavoda***

***Zdravstveni dom Velenje***

I.

Svet Mestne občine Velenje daje soglasje k imenovanju **mag.** **Janka Šteharnika** za direktorja javnega zavoda Zdravstveni dom Velenje.

II.

Sklep začne veljati z dnem sprejema in se objavi v Uradnem vestniku Mestne občine Velenje.

Številka: 032-03-01/2018

Datum:

**župan Mestne občine Velenje**

**Bojan KONTIČ**

**Po pooblastilu podžupan**

**Peter DERMOL**

***OBRAZLOŽITEV:***

*V skladu z 32. členom Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC in 127/06 - ZJZP) ter na podlagi 5. člena Odloka o ustanovitvi javnega zavoda Zdravstveni dom Velenje (Uradni vestnik MO Velenje, št.* *3/16 – uradni prečiščeno besedilo,* *26/17 in 10/18; v nadaljevanju odlok) si mora svet zavoda, ki imenuje direktorja javnega zavoda, pred imenovanjem pridobiti soglasje ustanovitelja.*

*Na javni razpis za prosto delovno mesto direktorja javnega zavoda Zdravstveni dom Velenje, ki je bil objavljen v Uradnem listu RS dne 7. 2. 2020, so prispele tri pravočasne prijave kandidatov. Svet zavoda je na 4. nadaljevalni seji dne 3. 3. 2020 izvedel glasovanje o kandidatih in večino glasov je kot najbolj ustrezen prejel kandidat mag. Janko Šteharnik. Svet zavoda je 9. 3. 2020 podal ustanoviteljici predlog za podajo soglasja k imenovanju direktorja javnega zavoda Zdravstveni dom Velenje.*

*O kandidatu za direktorja javnega zavoda Zdravstveni dom Velenje je dne 20. 3. 2020 predhodno mnenje podal Urad za družbene dejavnosti MO Velenje. Na podlagi managerskih izkušenj in predlaganega programa vodenja Zdravstvenega doma Velenje menijo, da bo mag. Janko Šteharnik s svojimi delovnimi izkušnjami in strokovno usposobljenostjo, lahko uspešno nadaljeval naloge direktorja Zdravstvenega doma Velenje. Ocenjujejo, da je v času svojega vodenja Zdravstvenemu domu Velenje prinesel ogromno znanja ter stabiliziral situacijo, okrepil Zdravstveni dom s prepotrebnim kadrom, uvedel nove kulture upravljanja, prenosa informacij znotraj kolektiva in razumevanje osnov poslovanja tudi z ekonomskega vidika. Iz dokumentacije, priložene k prijavi na razpis, so razvidne izkušnje ter vsebinski sklopi, ki jih je v programu in smernicah dela Zdravstvenega doma Velenje za mandatno obdobje 2020 – 2024 izpostavil kandidat. Kandidat je k prijavi na razpis priložil zahtevano dokumentacijo, iz katere je razvidna njegova strokovna usposobljenost. V dokumentaciji so opisane delovne izkušnje, ki si jih je pridobil pri dosedanjem delu,* in sicer *več kot 25 let delovnih izkušenj na področju vodenja in svetovanja.*

*Delovne izkušnje pri vodenju si je pridobil kot predsednik uprave v Kovinoplastiki Lož d. d., direktor v Najdi, informacijske storitve d. o. o., predsednik uprave/glavni izvršni direktor Iskraemeca d. d., vodja sektorja Kadri in organizacija pri Kaufland d. o. o., kot prokurist in direktor pri Scholz G.m B.H. in Hodlmayr d. o. o., Johnson Controls d. o. o. Zadnja 4 leta je zaposlen kot direktor Zdravstvenega doma Velenje.*

*Na podlagi 24. člena Statuta MO Velenje je za izdajo soglasja pristojen Svet Mestne občine Velenje. Na osnovi 38. člena Poslovnika komisije za mandatna vprašanja, volitve in imenovanja je po proučitvi vloge, za pripravo predloga sklepa o soglasju pristojna komisija.*

*Komisija za mandatna vprašanja, volitve in imenovanja je na 13. dopisni seji dne 24. 3. 2020 oblikovala predlog Sklepa o soglasju k imenovanju direktorja javnega zavoda Zdravstveni dom Velenje in predlaga Svetu MO Velenje, da ga sprejme.*

*Velenje, dne 24. 3. 2020*

*Pripravila: Sedina Sarajlić, l.r.*

***Komisija za mandatna vprašanja, volitve in imenovanja -***

***Na podlagi 32. člena Statuta Mestne občine Velenje (Uradni vestnik MO Velenje, št. 1/16 – uradno prečiščeno besedilo in št. 17/2019) predlagam svetu, da ta sklep sprejme.***

***predsednik komisije***

***Bojan Škarja, l.r.***